ეფესოშ ოხიდა

არტემიდაშ ოხიდა (ბერძენ. Artemision, ლათ. Artemisium), თაშნეშე ეფესოშ ოხიდა, დიანაშ ოხიდა — მოსოფელიშ შკვითი სამანცარობაშე ართ-ართი, ბერძენული ოსურღორონთი არტემიდაშოთ მენძღვიებული ოხიდა ეფესოს; აკოგაფილი რე დოხოლ. ჯვ. წ. 550 წანას სპარსეთიშ იმპერიაშ აქამენიანეფიშ დინასტიაშ მართუალაშის. ასე თურქეთიშ ტერიტორიას იდვალუაფუ. დუდშეიანი ოხიდაშე ასეშა მუთუნქ ვადოსქიდჷ. თინა აკოგაფაშ თებაშე, ხეთეშე, გარძახი გეგნოჭჷ ჰეროსტრატექ, ზუსტას თიმ დღას, მუჟანსჷთ ალექსანდრე მაკედონარქ დებადჷნ, თიქ თეჯგურა რსულჸოფუაშ მოჯალაგუათ მუში ჯოხოშ უღურალა ოკოდჷ. თინა ოჭოფეს დო კონწარი წამებაშ უკული ღურათ დასაჯეს. თე ამბეშ რაგადი ვარ-და თიში ჯოხოშ შინუა არძაშო ვაშინერებული რდჷ, თინეფს შქას არძა სახეშ მემატიანეს. მუსხირენი ოშწანურაშ გოძვენას, თიში ჯოხოშ შინუა ღურათ ისაჯებუდჷ. მარა, მუჭოთ ჩქჷ ჰეროსტრატექ ღანკის ქემიოჭირინჷ, ირი შვანს მუში ქიმინუაშ გეჸვენჯი 25-26 ოშწანურაშ გოძვენას იშენით. ასეშო თე ტერიტორია ორხველჷ სელჩუკიშ გალეგანობას. ტერიტორია მერჩქინელი რე ზოხოთ გემარენჯი, გოთხორუეფიშ ბორჯის მენაგორეფუ სჷმეტიშ ფრაგმენტით. ქოძირით თაშნეშე მოსოფელიშ შკვითი სამანცარობა სქოლიო ბიბლიოგრაფია Anton Bammer, "პერიპტეროსი" Anatolian Studies 40 (1990), გვ. 137–160. Lynn R. LiDonnici, "The Images of Artemis Ephesia and Greco-Roman Worship: A Reconsideration" The Harvard Theological Review 85. (4 ოქტომბერი, 1992), გვ. 389–415. Irene Ringwood Arnold, "Festivals of Ephesus", არქეოლოგიის ამერიკული ჟურნალი, გამოცემა. 76, No. (1 იანვარი, 1972), გვ. 17-22. რესურსეფი ინტერნეტის ეფესოშ ოხიდა Archived 2012-11-04 ვებ-ხასჷლას Wayback Machine. ბრიტანეთიშ მუზეუმიშ ხასჷლა ფლორენც მარი ბენეტი, ამაზონკეფწკჷმა მერსხილი რელიგიური კულტეფი: (1912): დუდი III: ეფესოშ ოხიდა ჯეიმზ გრანტი: ეფესოშ ოხიდა ეფესოშ ოხიდა (W. R. Lethaby, 1908) თეხანური სურათეფი